Seis decadas dimpués d'os feitos, o 8 d'agosto de 1998, l'agrupación de supervivients d'a Quinta d'o Biberón inauguró o molimento debantau en a ladera d'a punta dels Aüts, una posición clau, a más alta y durament efendida por os republicans. O molimento, disenyau por Javier Torres, ye presidiu por dos placas, en catalán y castellán, y dos cascos de cada bando. A placa diz: 'A todos aquellos que perdieron, que fueron todos / 'A tots aquells que van perdre, que van ser tots'. En l'acto participoron dica 250 "biberons" acompanyaus por as suyas familias. Dimpués de fer una ofrenda floral a os pietz d'o molimento, os veterans remeroron a sete, a calor y as malautías que sofrioron en aquellas cotas.